AQSh terma jamoasi xokkey bo‘yicha yoshlar o‘rtasidagi jahon chempionatida Kanada termasini mag‘lub etib, g‘alaba qozondi. Final uchrashuvining asosiy vaqti 4:4 hisobi bilan yakunlandi. Musobaqa g‘olibi bullitlar seriyasida aniqlandi – unda amerikaliklarning qo‘li baland kelgan. Ma’lumot uchun, amerikaliklar xokkey bo‘yicha yoshlar jamoalari o‘rtasida to‘rtinchi bor jahon chempioniga aylandi. Bunga qadar ular 2004, 2010 va 2013 yillarda g‘alaba qozonishgan. Musobaqada uchinchi o‘rin Shvetsiyani mag‘lubiyatga uchratishga muvaffaq bo‘lgan Rossiya termasiga nasib etdi.